
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 24P/189/2025 8725204802 17. 02. 2026 JUDr. Dušan Miškovčík ECLI:SK:OSPP:2026:8725204802.4
ROZSUDOK V MENE SLOVENSKEJ REPUBLIKY 24P/189/2025 Okresný súd Poprad v konaní pred sudcom JUDr. Dušanom Miškovčíkom v právnej veci manželky A. B., C. D., nar. XX. XX. XXXX, trvale bytom E. XXX, právne zastúpenej JUDr. Máriou Didekovou, advokátkou so sídlom Poprad, Zdravotnícka 2, a manžela A. B., nar. XX. XX. XXXX, trvale bytom F., G. A. H.. 806/15, právne zastúpeného JUDr. Dávidom Hoffmanom, advokátom so sídlom Kežmarok, Hlavné námestie 80, o návrhu manželky na rozvod manželstva a úpravu rodičovských práv a povinností rodičov na čas po rozvode manželstva k mal. I. B., nar. XX. XX. XXXX, trvale bytom E. XXX, zastúpenej procesným opatrovníkom: Úradom práce, sociálnych vecí a rodiny Kežmarok, takto rozhodol: 24P/189/2025 I. R o z v á d z a manželstvo navrhovateľky A. B., C. D., nar. XX. XX. XXXX a manžela A. B., nar. XX. XX. XXXX, uzavreté dňa 20. 08. 2022 v Lendaku, zapísané v knihe manželstiev matričného úradu Lendak, vo zväzku 10, ročníka 2022, na strane 72 pod poradovým číslom 23. II. S c h v a ľ u j e rodičovskú dohodu v nasledovnom znení: Maloletá I. B., nar. XX. XX. XXXX, sa na čas po rozvode z v e r u j e do osobnej starostlivosti matky. Obaja rodičia s ú o p r á v n e n í a p o v i n n í maloletú zastupovať v bežných veciach a spravovať jej majetok. Otec s a z a v ä z u j e prispievať na výživu mal. Emy sumou 180,- eur mesačne, vždy do 15. dňa v mesiaci vopred matke, odo dňa právoplatnosti výroku o rozvode manželstva. Otec j e o p r á v n e n ý stretávať sa s maloletou každú sobotu v kalendárnom mesiaci od 14.00 h do 15.00 h za prítomnosti matky v mieste bydliska matky a na území obce Mlynčeky a Mesta Kežmarok. III. Žiaden z účastníkov n e m á n á r o k na náhradu trov konania. odôvodnenie: 24P/189/2025
1. Podľa § 2 ods. 1 a 2 zákona č. 161/2015 Z. z. Civilného mimosporového poriadku v znení neskorších predpisov (ďalej len ,,CMP“) na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. Na účely tohto zákona sa pojmy žaloba, strana a spor vykladajú ako návrh na začatie konania, účastník konania (ďalej len „účastník“) a konanie podľa tohto zákona, ak z povahy veci nevyplýva inak. 2. Podľa § 221 písm. a) zákona č. 160/2015 Z. z. Civilného sporového poriadku v znení neskorších predpisov (ďalej len ,,CSP“) písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania. 3. S poukazom na vyššie citované zákonné ustanovenia písomné vyhotovenie rozsudku neobsahuje odôvodnenie, keďže rozsudok bol vyhlásený na pojednávaní za prítomnosti všetkých účastníkov, ktorí sa práva na podanie odvolania proti rozsudku písomne vzdali. Poučenie: 24P/189/2025 Proti tomuto rozsudku v súlade s § 368 CSP v spojení s § 2 CMP nie je možné podať odvolanie, nakoľko sa účastníci konania práva podať odvolanie po vyhlásení rozsudku výslovne vzdali do zápisnice súdu. Manžel, ktorý pri uzavretí manželstva prijal priezvisko druhého manžela ako spoločné priezvisko, môže do troch mesiacov po právoplatnosti rozhodnutia o rozvode manželstva matričnému úradu oznámiť, že prijíma opäť svoje predošlé priezvisko. (§ 27 ods. 1 zákona č. 36/2005 Z. z. Zákona o rodine a o zmene a doplnení niektorých zákonov). Podľa § 44 CMP, rozsudky o výživnom sú vykonateľné doručením. Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa zákona č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov. Ak povinný dobrovoľne nesplní, čo mu ukladá vykonateľné rozhodnutie, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, oprávnený môže podať návrh na nariadenie súdneho výkonu rozhodnutia.

